recursal/SuperWikiNEXT-32B huggingface dataset:
**Nasriddinbek masjid va madrasasi** — Qoʻqon xoni Nasriddinbek tomonidan Andijon shahrida barpo etilgan qadamjolar. Yonma-yon joylashgan.

Qoʻqon xonlari va ularning farzandlari madrasa barpo etish va uni vaqf mulki bilan taʼminlashga alohida e'tibor bergan. Shu odatni davom ettirgan Xudoyorxonning oʻgʻli Nasriddinbek 1871-yilning ramazon oyida Andijonda jome masjidi va madrasasini qurdirgan. Bir qancha mulklarini vaqf qilib bergan.
Majmua bir darsxona, 23 hujra, xonaqoh, masjid va ayvondan iborat boʻlgan. Ushbu kompleks inshootlar pishiq gʻishtdan, Andijon shahrining Yangi Oʻrdasi\* yonida barpo etilgan.

Kompleksning sharq va qisman janub tomoni yoʻl bilan, gʻarb, shimol, qisman janub tomoni Oʻrda bilan chegaralangan. Nasriddinbek oʻzi qurdirgan masjid va madrasaning moliyaviy ehtiyojlarini qoplash, kamchiliksiz faoliyat yuritishi uchun Andijon viloyati Baliqchi tumanining Nasriddinobod qishlogʻidagi oʻziga tegishli yirik miqdordagi yer-mulklarni vaqf sifatida taqdim etgan. Bu hududlar katta Chinobod arigʻidan sugʻorilgan. 1896-yilning yanvar oyida Fargʻona viloyati yer-soliq komissari podpolkovnik Yansin tomonidan vaqfnoma va unda koʻrsatilgan vaqf yerlar tekshirib qiymatlari aniqlangan. Nasriddinbek masjid va madrasaga 868 desyatina (desyatina 1,09 gektarga teng oʻlchov birligi), 2183 sarjin (2400 sarjin 1 desyatinaga teng) sugʻoriladigan, ekin ekiladigan yerni va 668 desyatina 1876 sarjin lalmi yerni, jami 1537 desyatina 1659 sarjin yerni vaqf sifatida taqdim etgan. Bu yerlarda aholi yashagan, mehnat qilgan va vaqf yerlaridan foydalanganligi uchun yetishtirilgan hosilni beshdan bir qismi miqdorida xiroj soligʻi va tanobona toʻlagan. Tanob soligʻi poliz ekinlaridan, sabzavot va mevalardan pul hisobida olingan.

Mutavalli vaqf yerlaridan tushgan daromaddan har yili masjid va madrasani taʼmirlash ishlariga ishlatgan. Bundan tashqari, mudarris, muazzin, imom va boshqa xizmatchilarga, moyana, talabalarga nafaqa bergan.

Nasriddinbek madrasa va masjidi faoliyati xonlik davrida ancha yaxshi boʻlgan. Vaqf daromadi ham boshqa masjid, madrasalarnikidan oshiqroq boʻlgan. Madrasa xodimlari, talabalari moddiy jihatdan qiynalmasdan yashagan. Shuning uchun madrasada oʻquv-tarbiya ishlari ham yaxshi boʻlgan. 1875-yilda Rossiya imperiyasining Andijonga hujumi natijasida fevral oyida shahar toʻliq egallab olinadi. Urush jarayonida toʻplardan shaharga otilgan oʻqlar Nasriddinbek qurdirgan masjidga tegib, buzib tashlagan. Madrasa ham xarobaga aylangan. Chor maʼmurlari shikastlangan masjidni buzib, joyini tekislab yuborgan. Madrasa esa rus harbiylari otxonasi sifatida foydalanilgan.

Izohlar
-------

* Yangi Oʻrda Nasriddinbek Andijon viloyati hokimi qilib tayinlanganda Xudoyorxon tomonidan barpo etilgan.

Manbalar
--------

1. ↑  „NASRIDDINBEK". Qaraldi: 22-iyun 2023-yil.
2. ↑  Ibrohimjon Alimov*. Qo'qon xonligi madrasa va maktablari tarixi*. Toshkent "Fan" nashriyoti, 2017-yil — 157-158 bet. ISBN 978-9943-19-405-2.
**Dubie** ( ukraincha: *Дуб'є*) — Ukraina gʻarbidagi Lvov viloyati, Zolochiv tumanidagi qishloq (*selo*). U Ukrainaning hromadalaridan biri bo'lgan Zabolottsi qishloq hromadasiga tegishli. 

1918-yildan 1939-yilgacha qishloq Polshaning Tarnopol voevodeligida bo'lgan.

2020-yil 18-iyulgacha Dubie Brodi tumaniga tegishli edi. 2020-yil iyul oyida Ukrainaning ma'muriy islohoti doirasida bu tuman tugatildi, bu esa Lvov viloyatining 7 ta raumga qisqardi. Brodi tumani hududi Zolochiv tumaniga birlashtirildi. 

Dubie (Dubye) Yaseniv qishloq kengashi tarkibiga kiradi (katta Yaseniv).

Ma'lumotnomalar
---------------

1. ↑  „Заболотцовская громада" (ru).  Портал об'єднаних громад України.
2. ↑  „Про утворення та ліквідацію районів. Постанова Верховної Ради України № 807-ІХ." (uk). *Голос України* (18-iyul 2020-yil). Qaraldi: 3-oktabr 2020-yil.
3. ↑  „Нові райони: карти + склад" (Ukrainian).  Міністерство розвитку громад та територій України.
**Zakaspiy antropologik tipi** — asosiy vakillari turkmanlardan tashkil topgan antropologik tip. Qoraqalpoqlar (Xorazm voxasidagi), balujlar va eroniylarning tarkibida ham uchraydi. L. V. Oshanin U rta Osiyoning jan. viloyatlarida, yaʼni Amudaryoning jan.gʻarbida yashaydigan antropologik tipni 3. a. t. deb nomlagan. 3. a. t. vakillari baland boʻyli, boshi uzun mezokefal (qarang Bosh koʻrsatkichi), koʻzi, sochlari va badanidagi junlar kora, yuzi choʻzinchoq, tor va oʻrta kenglikda, burni toʻgʻri va oʻrta kenglikda. 3. a. t.ga mansub odam ajdodlarining suyaklari Jan. Turkmanistonda neolit va jez davriga oid. Tojikiston, Oʻzbekiston, Orolning jan. tomonlari va Gʻarbiy Qozogʻistonning baʼzi joylarida jez davriga oid yodgorliklarda ham topilgan. Jan. Pomir saklari, Yettisuv usunlari ham 3. a. t.ga mansub boʻlgan.

Adabiyot
--------

* Oshanin L. V. Zezenkova V. Ya . Voprosi etnogeneza narodov Sredney Azii v svete dannix antropologii, sb. statey, T. 1953; Oshanin L. V. Antropologicheskiy sostav naseleniya Sredney Azii i etnogenez yeyo narodov, v 3x ch. ch. 1—3, Yerevan, 196759.

Manbalar
--------

1. ↑  OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**„Birgalikda" —** Dubaydagi haykal-Arab juftligi, oʻziga xos amirlik uslubida anʼanaviy oq va qora kiyim kiygan: oq erkak dish dash va qora ayollar abayasi.

Oq italyan karrara marmaridan va shved qora granitidan qilingan.

Tarix
-----

Balandligi 4,25 metr boʻlgan haykal 2011-yilda shahar markazida (Dubayning Downtown tumanida), dunyodagi eng baland binoga kirish joyi — Burj Xalifa yonida oʻrnatilgan.

Suriya haykaltaroshi Lutfi Romhein tomonidan yaratilgan (eng. Lutfi Romhein (lotin Lutfi Romhein), Courtyard Gallery sanʼat galereyasi egasi Sami Saleh tomonidan buyurtma qilingan.

Manbalar
--------

1. ↑  „Natsionalnaya odejda Arabskix Emiratov". 12-aprel 2013-yilda asl nusxadan arxivlandi. Qaraldi: 27-iyun 2022-yil.
2. ↑  Syrian Artist Lutfi Romheinʼs Sculpture „Together" Unveiled in Downtown Dubai Wayback Machine saytida arxivlandi (2012-08-07). (ingl.)

Havolalar
---------

* Downtown Dubay yangi haykaltaroshlik kompozitsiyasi bilan toʻldirildi Wayback Machine saytida arxivlandi (2016-03-05). Arxivnaya kopiya
* Dubay markazida „Birgalikda" nomli 4 metrli haykal oʻrnatildi
* Downtown Dubayning yangi haykali „Birgalikda" arablar qadr-qimmatini nishonlaydi(ingl.) )
**Dubbel** yoki **Belgiya dubl el** (inglizcha: *Belgian Dubbel Ale*) — toʻq qizgʻish, oʻrtacha kuchli, solod Belgiya el, Belgiya kuchli eli uslubining kichik turi. Ushbu turkumga koʻplab Trappist va Abbey Belgiya pivolari, shuningdek, Yevropa va Shimoliy Amerika taqlidlari kiradi.

Tarixi
------

Ushbu turdagi pivo oʻrta asrlarda Belgiya va fransuz abbeylarida paydo boʻlgan va XIX-asrning ikkinchi yarmida qayta tiklangan. Dastlab, Dubbel (qoʻsh el) atamasi och sariq eli bilan solishtirganda kuchli quyuq monastir pivosiga ishora qilinadi. Dubbel birinchi marta 1856-yilda Westmaledagi Trappist Abbey pivo zavodida ishlab chiqarilgan.

Westmalle Dubbel keyinchalik Belgiyada ham, boshqa joylarda ham Trappist va tijorat pivo zavodlari tomonidan taqlid qilindi, bu dubbel uslubining paydo boʻlishiga olib keldi.

Xususiyatlari
-------------

 Bellegems bruin
Dubbel odatda Belgiya xamirturush shtammlari, yumshoq suv, Belgiya Pilsner yoki och solod, Myunxen solodi, mayiz taʼmi uchun maxsus B solodi, quritilgan meva taʼmi uchun CaraMyunich solodi va boshqa maxsus solodlardan tayyorlanadi. Toʻq rangli suyuq shakar rom va mayizga rang va taʼm beradi. Odatda olijanob hop navlari, ingliz navli hop yoki Styrian Goldings hops ishlatiladi. Tarkibiga ziravorlar kirmaydi.

Rangi toʻq qizildan mis-qizil ranggacha, shaffofligi bilan ajralib turadi, zich va barqaror kremsimon koʻpik hosil qiladi. Pivo oʻrtacha achchiqlik, yuqori zichlik va donlarning ishoralari bilan solodli shirinligi bilan aniq mevali taʼmga ega. Xushboʻy hidi shiddatli va murakkab, shokolad, karamel, qovurilgan non, mayiz, olxoʻri va quritilgan gilosning hidlari.

Spirt tarkibi: 6,0-7,5%.

Rusumlar
--------

Brend namunalari: *Westmalle Dubbel, La Trappe Dubbel, Achel 8 Bruin, Corsendonk Abbey Brown Ale, Grimbergen Double, Affligem Dubbel, Chimay Premiere (qizil), Duinen Dubbel, St. Feuillien Brune, New Belgium Abbey Belgian Style Ale, Stoudts Abbey Double Ale*.

Yana qarang
-----------

* Trappist pivosi
* Abbey pivosi

Adabiyotlar
-----------

* "Трапистките бири - само за ценители", сп.Бакхус, 2003, бр.49, с.68-70.
* Фотев, Людмил, *Езикът на бирата*, изд. Парадокс, София, 2009 г. ISBN 9789545531026
* Ейвъри, Зак, *500 бири от цял свят, които непременно трябва да опитате*, изд.Книгомания ЕООД - София, София, 2010 г. ISBN 9789549817980
* Jackson, Michael, *The Great Beers of Belgium*, Prion Books Ltd, 1997,, 328 с. 2 изд. ISBN 1-8537-5277-0
* Hieronymus, Stan, *Brew Like a Monk: Trappist, Abbey, and Strong Belgian Ales and How to Brew Them*. Boulder, САЩ, Brewers Publications, 2005, 295 с. ISBN 978-0-937381-87-8.
* Van den Steen, Jef, *Trappist - Het Bier en de Monniken*, Leuven, Uitgeverij Davidsfonds, 2003, 173 с. ISBN 90-5826-214-6.
* Van den Steen, Jef, *Les trappistes: les abbayes et leurs bières*, Editions Racine, 2003, 173 с. ISBN 2-87386-314-5.
* Van Lierde, Geert, и Wim Dalemans, *In het Spoor van de Trappisten*, De Fontein, 1993, 104 с. ISBN 90-261-0704-8.

Havolalar
---------

* Бельгийский дуббель
**Sayyid Burhoniddin Xovandshoh** — alloma va muhaddis.
Sayyid Burhoniddin Xovandshoh ibn Kamoliddin Mahmud taniqli faqih, olim bo‘lib, Buxoroda tavallud topgan. U buyuk faqihlar Mahmud ibn Ahmad al-Mahbubiy, Ubaydulloh ibn Mas’ud al-Mahbubiy (?—1346) avlodlari hisoblanadi. Sayid Burhoniddin Xovandshoh Temuriylar hukmronligi davrida Balxga Buxorodan ko‘chib boradi va o‘sha yerda vafot etadi. Sayyid Burhoniddin Xovandshohning o‘g‘li buyuk tarixchi Mirxond, (1433—1498) hisoblanadi. Mirxond 1433-yil Balxda tug‘ilgan. Maʼlumki, Mirxond Alisher Navoiyning homiyliklari va ko‘rsatmalariga muvofiq „Ravzat us safo fi siyrat ul-anbiyo val muluk val xulafo" („Payg‘ambarlar, podshohlar va xalifalarning tarjimai holi haqida jannat bog‘i") nomli asarni yozgan. Bu asar dunyoning yaratilishidan to 1523-yilgacha Markaziy Osiyo, Yaqin va O‘rta Sharq mamlakatlarida bo‘lib o‘tgan ijtimoiy-siyosiy voqealarni o‘z ichiga qamrab olgan. Kitob yetti jilddan iborat: 1. Dunyoning yaratilishidan to Sosoniy Yazdigard (632—651) davri voqealarigacha. 2. Muhammad salallohu alayhi vasallam va xulafoi roshidin zamonidagi voqealar. 3. O‘n ikki Imom tarixi, shuningdek, Ummaviylar va Abbosiylar davri voqealari. 4. Abbosiylar bilan zamondosh bo‘lgan sulolalar (asosan Eron, Markaziy Osiyo va Hindiston) davri voqealari. 5. Mo‘g‘ullar, inchunin Chingizxon va uning avlodi; Eron va baʼzi qo‘shni mamlakatlarda mo‘g‘ullar hamda ulardan keyin Temur davrigacha mavjud bo‘lgan sulolalar tarixi. 6. Amir Temur va uning hukmronlik davridan to Sulton Abu Said o‘limigacha (?—1469) bo‘lgan voqealar tarixi. 7. Sulton Husayn Boyqaro va uning farzandlari tarixi (1523-yilgacha) yozilgandir. Ushbu asarning yettinchi jildi Xondamir qalamiga mansub. Ulugʻ tarixchi Xondamir (?—1534) Mirxondning nevarasi hisoblanadi.

Manbalar
--------

1. ↑  Yoʻldoshev N*. Buxorodagi ayrim avliyolar tarixi*. Buxoro: Buxoro nashriyoti, 1993 — 143 bet.
2. ↑  Sadriddin Salim Buxoriy*. Buxoroning tabarruk ziyoratgohlari*. Buxoro: Durdona nashriyoti, 2012 — 291 bet.
Bu atamaning boshqa maʼnolari ham mavjud. Qarang: Adabiyot muzeyi (maʼnolari).

**Adabiyot muzeyi**, Fargʻona vi-loyat Gʻafur Gʻulom nomidagi adabiyot muzeyi — madaniy-maʼrifiy va ilmiy muassasa (Qoʻqon shahri). 1960-yilda asos so-lingan. 1966-yilda Fafur Gʻulom nomi be-rilgan. Muzey ekspozitsiyasi 7 boʻlimdan iborat. Koʻrgazmalarida Qoʻqon xonligining 18-19-asrdagi tarixiy, ijtimoiy-madaniy hayotiga, Gʻoziy, Maxmur, Hoziq, Uvaysiy, Nodira, Mahzuna, Maʼdan, Muqimiy, Furqat, Zavqiy, Hamza va boshqa hayoti, ijodiga oid materiallar (shaxsiy buyumlar, asarlarning qoʻlyozmalari, toshbosma nusxalari, hozirgi nashrlari, suratlar, arxiv hujjatlari va boshqalar); Abdulla Qahhor, Sobir Abdulla, Fafur Gʻulom, Husayn Shams, Usmon Nosir, Amin Umariy va boshqa ijodini aks ettiruvchi mate-riallar bor. Muzeyda Navoiy asarlarining Qoʻqonda koʻchirilgan nusxalari, Nizomiy, Umar Hayyom, Saʼdiy, Hofiz, Bedil kabi mumtozlar asarlarining nodir qoʻlyozmalari, fors, ozar shoirlarining sheʼrlaridan tuzilgan bayon va maj-mualar, tazkiralar, Sankt-Peterburg, Boku, Istanbul, Orenburg, Qozon, Ufa, Boqchasaroy va boshqa joylarda chop etilgan gazeta va jurnallar mavjud.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Vladimir Parfyonov** ( 1970-yil 17-iyun) — sovet va o‘zbek yengil atletikachisi, nayza uloqtirish bo‘yicha ixtisoslashgan. XXVI yozgi Olimpiya o‘yinlari ishtirokchisi, Osiyo chempionati va Osiyo o‘yinlari sovrindori sanaladi.

Sport faoliyati
---------------

1989-yilda Odessada (Ukraina SSR) bo‘lib o‘tgan Butunittifoq musobaqalarida nayza uloqtirishda 74.22 metr natija bilan birinchi o‘rinni egalladi. 1992-yilda Olmaotadagi (Qozog‘iston) xalqaro musobaqalarda birinchi o‘rinni egalladi.

1993-yilda Manilada (Filippin) o‘tkazilgan yengil atletika bo‘yicha Osiyo chempionatida nayza uloqtirishda 77.32 metr natija qayd etib, kumush medalga sazovor bo‘ladi. Biroq Shtutgartda (Germaniya) yengil atletika bo‘yicha o‘tkazilgan jahon chempionatida u omadsiz ishtirok etgani bois saralash bosqichida 70.88 metr natija bilan atigi 38-o‘rinni egalladi.  

Vladimir Parfyonov 1994-yilda Xirosimadagi (Yaponiya) yozgi Osiyo o‘yinlarida nayza uloqtirish bahslarida 81.66 metr natija bilan kumush medalni qo‘lga kiritadi. Toshkentda bo‘lib o‘tgan mamlakat chempionatida birinchi o‘rinni egalladi. 1995-yilda u Ispaniyada o‘tkazilgan turnirda birinchi o‘ringa munosib ko‘riladi va Gyoteborgda (Shvesiya) yengil atletika bo‘yicha o‘tkazilgan jahon chempionatida yana ishtiroki muvaffaqiyatsiz bo‘lib, ikkinchi saralash guruhida atigi o‘n uchinchi o‘rinni egalladi .

1996-yilda Atlantadagi (AQSH) Yozgi Olimpiya o‘yinlarida u nayzani 73.96 metrga uloqtiradi va umumiy saralashda atigi 27-o‘rinni egalladi. 1997-yilda Toshkentda birinchi o‘rin sohibi, lekin Afinadagi (Gresiya) jahon chempionatida yana omadsiz chiqish qiladi. Kelgusi yili Olmaotada (Qozog‘iston) "Gusman Kusanov hotirasiga bag‘ishlangan" xalqaro turnirida 74.45 metr natija bilan ikkinchi o‘ringa loyiq qo‘riladi. 

2000-yilda Flandriya kubogida (Belgiya) ikkinchi, Belgiya chempionatida birinchi o‘rinni, 2006-yilda Parfyonov Belgiya klublar chempionatida ikkinchi, 2008-yilda uchinchi o‘rinni egalladi. 2016-yilda Belgiya chempionatida uchinchi o‘ringa sazovor bo‘ladi.

Manbalar
--------

1. ↑  „Asian Championships". *www.gbrathletics.com*. 23-sentabr 2018-yilda asl nusxadan arxivlandi. Qaraldi: 27-avgust 2021-yil.
2. ↑  „Past Results". *web.archive.org* (12-dekabr 2004-yil). 12-dekabr 2004-yilda asl nusxadan arxivlandi. Qaraldi: 27-avgust 2021-yil.
3. ↑  „Athletics". *web.archive.org* (4-avgust 1997-yil). 4-avgust 1997-yilda asl nusxadan arxivlandi. Qaraldi: 27-avgust 2021-yil.
4. ↑  „Men Javelin Throw Athletics V World Championship 1995 Goteborg, Sweden - Sunday 13.08 - Gold Medal: Jan Zelezny, Czechia". *todor66.com*. 12-avgust 2021-yilda asl nusxadan arxivlandi. Qaraldi: 27-avgust 2021-yil.
5. ↑  „Olympic Games 1996 Atlanta Athletics". *web.archive.org* (30-sentabr 2007-yil). 30-sentabr 2007-yilda asl nusxadan arxivlandi. Qaraldi: 27-avgust 2021-yil.
6. ↑  „Men Javelin Throw Athletics VI World Championship 1997 Athens (GRE) - Tuesday 05.08 - Gold Medal: Marius Corbett, South Africa". *todor66.com*. 12-dekabr 2021-yilda asl nusxadan arxivlandi. Qaraldi: 27-avgust 2021-yil.
7. ↑  „Архивированная копия". 19-dekabr 2016-yilda asl nusxadan arxivlandi. Qaraldi: 27-avgust 2021-yil.
**Bolo Yeung** — xitoy aktyori, bodibilder. „Ajdarhoning chiqishi" filmidagi Bolo roli bilan, *"Qonli sporti"* kinofilmida Jung Li *va* *"Qoʻshaloq zarba"* filmidagi Mun roli bilan koʻpchilikka tanilgan. Butun dunyoga oʻzining "Enter the Dragon" filmidagi Bolo (bosh rolni Bryus Li ijro etgan) va "Bloodsport" filmidagi (Jean Cloude Van Damme ishtirokidagi) dominant super yovuz odam Chong Li roli, shuningdek, Hon Kong jang sanʼati filmlaridagi boshqa koʻplab chiqishlari va uzoq faoliyati bilan mashhur. .

1946-yili 3-iyulda Guanchjouda tugʻilgan. Boshqa xitoylik bolalar singari u ham mahalliy o‘qituvchidan kun-funi o‘rganadi. Akrobatika bilan shugʻullanib, ogʻir vazn yigishga qiziqardi.

1970-1980-yillari Janubi-Sharqiy Osiyoda kempodan (qoʻl kurashidan) chempion boʻlgan.

**"Winston"** sigaretining reklamasuga tushib yurgan paytda Bruse Li bilan tanishgan. 1973-yili uni oʻzining „Ajdarhoning chiqishi" filmiga taklif qilindi. Keyinchalik u bir nechta kung-fu sarguzasht filmlarida suratga tushgan. Eng mashhuri — American Cannon Films studiyasi tomonidan ishlab chiqarilgan „Qon sporti" filmi. Uning filmdagi sherigi Jean-Cloude Van Damme boʻladi.

2007-yili uning soʻnggi va mashhur rollarining biri AQSh va Qozogʻiston tomonidan birgalikda suratga olingan „*Yaqin jang*" filmi boʻlgan.

2008-yili kinoni butunlay tark etib, Hong Kong jismoniy tarbiya tijorat tashkilotining raisi etib tayinlanadi. Kanadalik jangovar film aktyori, rejissyor va prodyuser Jalol Merhi Gonkongda Yeung bilan oʻzining birinchi „Qoʻrqmas yoʻlbars" filmini suratga olish chogʻida, keyin yana „Double Impact" filmi suratga olish paytida uchrashdi. Merhi Yeungning shaxsiyati va qobiliyatidan hayratda qoldi va u uchun maxsus qism yaratishga qaror qildi. Keyinchalik Merhi Yeung bilan Tiger Claws, TC 2000 va Tiger Claws 2 kabi koʻproq filmlarda ishladi.

Manbalar
--------

1. ↑  Logan, Bey *Hong Kong Action Cinema (Overlook Press, 1995)*
2. ↑  „Jalal Merhi Exclusive Interview". *Budomate.com* (5-iyun 2010-yil). 22-yanvar 2011-yilda asl nusxadan arxivlandi.

Qoʻshimcha oʻqish
-----------------

* Hong Kong Action Cinema by Bey Logan (21 Sep 1995)
* Martial Arts Illustrated (UK), 1990 September, Vol 3, Num 4
* Inside Kung Fu, 1991 September, Vol 18, Num 9
* Inside Kung Fu, 1992 June, Vol 19, Num 6
* Martial Arts Illustrated (UK), 1992 November, Vol 5, Num 6
* Inside Karate, 1993 January, Vol 14, Num 1
* Masters of Kung Fu, 1993 December, Vol 1, Num 7
* Inside Karate, 1994 March, Vol 15, Num 3
**Boliviya — Meksika munosabatlari** Boliviya va Meksika oʻrtasidagi ikki tomonlama diplomatik munosabatlar hisoblanadi. Meksika va Boliviya ikkala mamlakatlari ham Amerika qitʼasida joylashgan, Boliviya mamlakati geografik jihatdan relyefi togʻli hududni tashkil etadi, ammo dengizga chiqish imkoniyati mavjud emas.

Tarixi
------

XIX asr boshlariga qadar ikkala davlat ham Ispaniya imperiyasining bir qismi boʻlgan. Meksika Yangi Ispaniya vitse-qirolligining bir qismi boʻlgan, Boliviya esa 1776-yilda Rio de la Plataning bir qismi boʻlgunga qadar Peru vitse-qirolligining birinchi qismi boʻlgan. Mustaqillikka erishgach, davlatlar oʻrtasida diplomatik munosabatlar oʻrnatildi. 1831-yilda Meksika oʻzining birinchi elchisini Boliviyaga yubordi, uning qarorgohi Argentina Buenos-Ayres shahrida joylashgan. 1902-yil sentyabr oyida La Pasda Boliviyadagi birinchi Meksika bosh konsulligi ochildi. 1934-yilda Boliviya Mexiko shahrida oʻzining birinchi konsulligini ochdi. 1939-yil fevral oyida bu davlatlarning diplomatik vakolatxonalari elchixonalarga aylantirildi.

Boliviya 1964—1982 yillarda harbiy xunta tomonidan boshqarilgan. Bu vaqt ichida Boliviya va Meksika oʻrtasidagi diplomatik munosabatlar keskinlashdi. 1967—1980 yillarda Meksikaning La-Pasdagi elchixonasi 260 nafar Boliviya fuqarosiga boshpana bergan.

Savdo
-----

1994-yil sentyabrda mamlakatlar oʻrtasida erkin savdo shartnomasi imzolandi. 1995-yil yanvar oyida shartnoma kuchga kirdi va ikki davlat oʻrtasidagi tovar ayirboshlash hajmi 266%ga oshdi. 2014-yilda Boliviya va Meksika oʻrtasidagi oʻzaro savdo hajmi 252 million AQSh dollarni tashkil etdi. 2010-yil iyunda Boliviya prezidenti Evo Morales Meksika bilan erkin savdo shartnomasini bekor qildi.

Manbalar
--------

1. ↑  „History of diplomatic relations between Mexico and Bolivia (in Spanish)". 3-mart 2016-yilda asl nusxadan arxivlandi. Qaraldi: 22-may 2017-yil.
2. ↑  „BBC: Victims of Bolivian military rule 'erased from history'". 4-mart 2016-yilda asl nusxadan arxivlandi. Qaraldi: 22-may 2017-yil.
3. ↑  „CNN: Bolivia elimina TLC con México (in Spanish)". 3-mart 2016-yilda asl nusxadan arxivlandi. Qaraldi: 22-may 2017-yil.
**Hisoblash biologiyasi xalqaro** **jamiyati** (inglizcha: *The International Society for Computational Biology, ISCB*) — bioinformatika va hisoblash biologiyasi sohasida ishlaydigan tadqiqotchilarning professional hamjamiyatidir. 1997-yilda yaratilgan. Prezidenti — Tomas Lengauer.

Faoliyati
---------

Tashkilot homiyligida Molekulyar biologiya uchun „intelligent Systems for Molecular Biology" (ISMB) yillik konferensiyasi oʻtkaziladi.

ISCB ikkita ixtisoslashgan jurnalni nashr etadi: „*PLoS Computational Biology" va* „*Bioinformatics"*.

Tashkilot har yili hisoblash biologiyasi va bioinformatikani rivojlantirishga qoʻshgan ulkan hissasi uchun mukofotlar beradi. Mukofotning turli yillardagi gʻoliblari Webb Miller, David Haussler, Temple F.Smith, Michael Waterman, Janet Thornton va boshqalar boʻlgan.

Boshqa tashkilotlar bilan aloqa
-------------------------------

Jamiyatga 70 ta davlatdan 2500 dan ortiq kishi aʼzodir. Tashkilot FASEBning kollektiv aʼzosi hisoblanadi. Butun dunyo boʻylab koʻplab ixtisoslashgan tashkilotlar ISCBga tegishli, jumladan „Asia pacific bioinformatics network" (Osiyo Tinch okeani bioinformatika tarmogʻi) va „European society for mathematical and theoretical biology" (Matematik va nazariy biologiya boʻyicha Yevropa jamiyati) shular qatoriga kiradi.

Manbalar
--------

1. ↑  „ISCB About Us". 16-mart 2009-yilda asl nusxadan arxivlandi. Qaraldi: 10-iyun 2009-yil.
2. ↑  „FASEB Member Societies". 31-oktabr 2015-yilda asl nusxadan arxivlandi. Qaraldi: 26-oktabr 2015-yil.
3. ↑  „ISCB Affiliates". 17-mart 2009-yilda asl nusxadan arxivlandi. Qaraldi: 10-iyun 2009-yil.

Yana qarang
-----------

* Matematik biologiya

Havolalar
---------

* Rasmiy sayt  *(inglizcha)*
**Boliviyaning** davlat bayrogʻi 15:22 aspekt nisbati bilan toʻgʻri toʻrtburchakli paneli boʻlib, u uchta teng gorizontal chiziqlardan iborat: yuqori — qizil, oʻrta — sariq va pastki — yashil. Bayroqning markazida Boliviya gerbi tasvirlangan. Bayroq 1851-yilda qabul qilingan. Boliviya dengizga aloqador boʻlmasa ham, mamlakatda daryo va koʻl kemalarida ishlatiladigan dengiz bayrogʻi mavjud. Dengiz bayrogʻidagi toʻqqiz yulduz Boliviyaning toʻqqiz boʻlimini anglatadi, katta yulduz 1884-yilda tinch okean urushi natijasida yoʻqotilgan dengizga chiqish huquqini anglatadi.

Dizayn
------

Boliviya milliy bayrogʻi uch rangli (trikalor) qizil, sariq va yashil ranglari 1:1:1 nisbatda toʻgʻri toʻrtburchak sifatida tasvirlangan, uchta gorizontal chiziqni bildiradi, qizil rang bayroq kengligining uchdan bir qismini egallaydi, bir xil kenglikdan foydalangan holda o'rta tasmada sariq va pastki qismida yashil oxirgi uchdan bir qismini egallaydi.

Boliviya bayrogʻi chiziqlari rangi
----------------------------------

Boliviya bayrogʻining qizil rangi milliy qahramonlarning qonini, qurbonlik va muhabbatini, sariq — mineral resurslarni, yashil — abadiy umid, rivojlanish va taraqqiyotni anglatadi.

| Sxema | Qizil | Sariq | Yashil |
| --- | --- | --- | --- |
| Pantone | 485 | Process Yellow | 356 |
| RGB | 218, 41, 28 | 244, 228, 0 | 0, 122, 51 |
| CMYK | C0 M95 Y100 K0 | C0 M0 Y100 K0 | C91 M0 Y100 K26 |
| Hexadecimal | #DA291C | #F4E400 | #007A33 |

Vipala
------

2009-yilgi Konstitutsiyaga koʻra, vipala (Wiphala, Aymar hindularining tarixiy bayrogʻi) Boliviyaning milliy ramzidir va mamlakat ichida davlat bayrogʻi bilan birgalikda ishlatiladi (lekin uni almashtirmasdan). Vipala Boliviya dengiz floti bayrogʻining qanotidaoʻng tomonida tasvirlangan. 

Bugungi kunda umume'tirof etilgan bayroqdan farqli o'laroq, Boliviyada dengiz bayrogʻi varianti ham mavjud. Uning chap burchagida siz Boliviyaning uch rangli bayrogʻini va Vipalasini ko'rishingiz mumkin. Elementlar ko'k fonda joylashgan va burchakdagi ikkita bayroq 9 ta sariq kichik besh qirrali yulduz bilan o'ralgan. Markazda esa 10-yulduz joylashgan. Bu yulduz tinch okean urushi natijasida dengizga chiqish yoʻqotilgan huquqini anglatadi.

* Vipala Vipala
* 1825-yil 17-avgust — 1826-yil 25-iyul1825-yil 17-avgust — 1826-yil 25-iyul
* 17-avgust 1825-yil — 1826-yil 25-iyul17-avgust 1825-yil — 1826-yil 25-iyul
* 25-iyul 1826-yil — 1851-yil 31-oktabr25-iyul 1826-yil — 1851-yil 31-oktabr

Manbalar
--------

1. 1 2 3  „Gaceta Oficial del Estado Plurinacional de Bolivia" (es). Qaraldi: 10-iyul 2020-yil.
2. 1 2  „PANTONE 485 C - Find a Pantone Color". 11-mart 2017-yilda asl nusxadan arxivlandi. Qaraldi: 25-iyun 2022-yil.
3. 1 2  „PANTONE Process Yellow C - Find a Pantone Color". 12-iyul 2020-yilda asl nusxadan arxivlandi. Qaraldi: 25-iyun 2022-yil.
4. 1 2  „PANTONE 356 C - Find a Pantone Color". 26-may 2019-yilda asl nusxadan arxivlandi. Qaraldi: 25-iyun 2022-yil.
**Rasmi**, Surxi, Taamuli, Tojiki — oʻrtapishar xoʻrakivinobop uzum navi. Sharqiy ekologikgeografik navlar guruhiga mansub. Tojikistonda va Surxondaryo viloyatida yetishtiriladi. Barglari oʻrtacha, besh boʻlmali. Guli ikki jinsli. Shingili yirik, tigʻiz. Gʻujumi oʻrtacha, dumaloq, och yashil, poʻsti oʻrtacha qalin, ancha qattiq, etdor, sersuv. Taʼmi yaxshi. Mevasi, kurtagi boʻrtgandan keyin 145—150 kunda faol harorat yigʻindisi 3200—3350° boʻlganda toʻla pishib yetiladi. Hosildorligi 120—160 s/ga. Novdalari yaxshi pishadi. Zamburugʻ kasalliklari bilan kam zararlanadi. Yangiligida isʼtemol qilinadi. Ovqat ustida ichiladigan va shampan vinolarini tayyorlashda foydalaniladi.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Marjorie Baker** (1912-yil 13-noyabr - 2004-yil 9-noyabr) ingliz fotografi boʻlib, u Henfield, Sussexda tugʻilgan va Angliyaning XX asr oʻrtalaridan oxirigacha oʻzgargan hayotini hujjatlashtirgan.

Faoliyati
---------

Baker Henfieldning Sussex qishlogʻi va uning atrofidagi hayot tarzini qayd etgan 60 yildan ortiq fotosuratlar oldi. U Londonda yashagan, lekin Worthingda studiyasi boʻlgan fotograf Margaret Ellsmurning shogirdi sifatida professional fotografiyani oʻrgangan. Baker 1932-yilda Xenfildda ishlay boshladi. U 1938-yilda murabbiylar uyidagi joyni studiyaga aylantirdi va u yerda butun faoliyati davomida katta formatli kameralardan foydalangan. Shuningdek, u mahalliy tadbirlar va festivallarda ochiq havoda suratga olgan. Uning baʼzi fotosuratlari korxonalar va mahalliy cherkov tomonidan otkritkalarda ishlatilgan. Uning baʼzi portretlari Londondagi Britaniya fotosuratchilari instituti koʻrgazmalarida namoyish etilgan.

Unga suratga olish topshirilgan fotosuratlar koʻpincha texnik jihatdan qiziqarli boʻlgani bilan bir qatorda oʻzida qanydaydir bir hikoyani ham koʻrsatdi.

Ikkinchi Jahon urushi paytida Baker va uning toʻrt yordamchisi koʻplab toʻylarni, shuningdek, mintaqada joylashgan harbiy xizmatchilarning portretlarini suratga olishdi. Uning mashhur fotosuratlaridan birida Winston Churchillni eslatuvchi chaqaloq tasviri boʻlgan.

U 1996-yilda suratga olishni toʻxtatdi. Umrining soʻnggi yillarida u fotosuratlarni hujjatlashtirish uchun muzey kuratorlari bilan ishlagan.

Merosi
------

Uning 200 ga yaqin fotosuratlari Horsham muzeyida, 15 000 va 60 000 negativlari Henfield muzeyida.

Shaxsiy hayoti
--------------

Baker 1912-yil 13-noyabrda Sussex shtatining Henfield shahrida tugʻilgan, u yerda uning ota-onasi Albert va Ethel (né Thrift) Bakerning qassob doʻkoni bor edi. Worthingdagi Steyne internat maktabida tahsil olgan. U 1940-yilda Stiven Tideyga (1999-yilda vafot etgan) turmushga chiqdi va ularning ikki oʻgʻli bor edi. U 2004-yil 9-noyabrda Henfieldda vafot etdi.

Manbalar
--------



1. ↑  *Reade.* „Marjorie Baker - obituary". *The Independent*. Qaraldi: 15-sentabr 2020-yil.
2. ↑  „Marjorie Baker". *Sussex postcards*. Qaraldi: 15-sentabr 2020-yil.
3. 1 2  „The Marjorie Baker Photo Collection". *Henfield Museum*. Qaraldi: 15-sentabr 2020-yil.
4. ↑  *Knight.* „Marjorie Baker Photographer who created a unique portrait of Sussex life". *The Guardian*. Qaraldi: 15-sentabr 2020-yil.
5. ↑  *Laing.* „Photographer Marjorie Baker Showcased At Henfield Museum". *Culture 24*. 9-oktabr 2021-yilda asl nusxadan arxivlandi. Qaraldi: 15-sentabr 2020-yil.
6. ↑  „Horsham on the Home Front, celebrating Henfield photographer Marjorie Baker". *West Sussex County Times*. Qaraldi: 15-sentabr 2020-yil.

"Horsham on the Home Front, celebrating Henfield photographer Marjorie Baker". *West Sussex County Times*. Retrieved 15 September 2020.
**Bolometr** (yun. bole — nur t...metr) — nurlanish energiyasini oʻlchash uchun moʻljallangan asbob. Yutilayotgan nurlanish oqimi taʼsirida elektr karshiligi oʻzgaradigan termosezgir element ishiga asoslangan. Termosezgir element yuzasi yuqori yutish krbiliyatiga ega qora qurumga boʻyalgan, odatda, yupqa (0,1—1 mkm) metall qatlam yoki katta traviy qarshilik koeffitsiyentiga ega yarim oʻtkazgich yoki dielektrik boʻlishi mumkin. B. Uinston koʻprigi singari sxemada yasaladi. Koʻprikning bir tomonidagi termoelementga nurlanish oqimi tushiriladi, ikkinchi tomondagisi yopiq boʻladi. Nurlanish oqimi taʼsirida termoelement temperaturasi oʻzgaradi, natijada B.ning elektr qarshiligi, elektr zanjirida esa tok kuchi oʻzgaradi va yuklama qarshilikda kuchlanish pasayadi. Kuchlanishning ana shu pasayishi oʻlchanayotgan nurlanish oqimi quvvati oʻlchami boʻlib xizmat qiladi. Metall va yarimoʻtkazgichdan yasalgan B. ni sovitish talab etilmaydi. Sovitiladigan yarimoʻtkazgich (germaniy) li B. juda sezgir boʻladi. Oʻta va oʻta oʻtkazuvchan B. 2—4° K tragacha sovitiladi. Hozir eng sezgir B. germaniy va galliydan yasaladi va 1015 Vt quvvatni oʻlchashga imkon beradi.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Marjumak**, (*Fagopyrum*, rus. гречи́ха) — torondoshlar oilasiga mansub oʻtsimon oʻsimliklar turkumi; don ekini; 4—5 turi maʼlum. Vatani — Oʻrta va Kichik Osiyo. Fransiya, AQSh, Kanada, Xitoy, Hindistonda ekma marjumak (*Fagopyrum esculentum*) turi katta maydonlarga ekiladi, shuningdek, namsevar boʻlgani sababli Ukraina, Boshqirdiston, Uzoq Sharqda yaxshi hosil olinadi. Bir yillik tatar marjumagi (*Fagopyrum tataricum*) turi begona oʻt tarzida uchraydi. Dehqonchilikda miloddan avvalgi 3-ming yillikdan boshlab ekiladi.

Marjumak boʻyi 50—150 sm ga boradi. Poyasi shoxlanadi, yalangʻoch, qirrali, qizgʻish-yashil. Gullari oq, pushti, qizil, asal hidli, qalqonsimon, yirik, nektar miqdori koʻp. Mevasi 3 qirrali, qoʻngʻir, qora yoki kulrang. Doni tarkibida 12—18% oqsil, 59—62% azotsiz ekstraktiv moddalar, 2,5—2,7% moy bor; fosfor, organik kislotalarga boy. Marjumak doni yuqori sifatli oziq-ovqat mahsuloti, sifat jihatidan bugʻdoy doniga yaqin. Donidan turli yormalar va un tayyorlanadi. Chiqindilari chorva uchun ozuqa. Marjumak namsevar, issiq-sevar, bahori ekin, nihollari —2° qorasovuqlarda zararlanadi. Vegetatsiya davri 70—90 kun. Asalarilar yordamida changlanadi. Asalshirali oʻsimliklarga kiradi (1 ga marjumak ekilgan maydondan 60 kg gacha asal olish mumkin). Bahorda tuproq yaxshi isiganda oddiy qatorlab yoki keng qatorlab ekiladi. Oʻtoqni oʻz vaqtida oʻtkazish hosildorlikni oshiradi. Gullash va don hosil qilish davrida sugʻorish kerak. Oʻrim donlarning 2/3 qismi qoʻngʻir tusga kirganda boshlanadi (vaqtida oʻrib olinmasa doni toʻkilib ketadi). Tuproq unumdorligiga qarab hosildorligi 30—44 s/ga. Zararkunandalari: simqurt, bitlar; kasalliklari; kulrang chirish, zang, qorakuya.

Marjumak boʻtqasi.

Adabiyot
--------

* Каргальцев Ю. В. Труцкой Ф. М. Гречиха, М. 1986.

Manbalar
--------

1. ↑  Ibrohimjon Halimov. OʻzME. Birinchi jild. Toshkent, 2000-yil

Havolalar
---------

* Ekma marjumak Wayback Machine saytida arxivlandi (2013-10-30). (rus.)

|  |  |
| --- | --- |
|  | Wikimedia Commonsda ***Fagopyrum esculentum*** mavzusiga oid fayllar bor. |

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Antoniy Mark
**Antoniy Mark** (Marcus Antonius) (miloddan avvalgi 83 – 30) – Rim siyosiy arbo-bi va sarkardasi. A. 58 yilda Falastin va Misrga qarshi yurishda shuhrat qozondi. 54 yilda Sezar bilan birga Galliya urushida ishtirok etdi. Respublikachilar tor-mor qilingandan keyin (42) A. sharqiy viloyatlarga hokim qilib tayinlandi. U yerda Misr malikasi Kleopatraga uylandi. Sharqdagi koʻpgina yerlarni egallab, Kleopatraning bolalariga hamma vilo-yatlarni taqsimlab berdi. A.ning bu ishlaridan norozi boʻlgan senat unga qarshi urush e’lon qildi. 30 yilda Aksiy burni yonida boʻlgan jangda u Oktavian Avgustdan yengildi. Misrga qochib, u yerda oʻzini oʻldirdi.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**W3Schools** — onlayn dasturlashni oʻrganishga ixtisoslashitirilgan bepul taʼlim veb-sayti. Dastlab 1998-yilda chiqarilgan, oʻz nomini World Wide Webdan olgan, lekin W3 Konsorsiumiga aloqador emas. W3Schools veb dasturlashning barcha jihatlarini qamrab oluvchi kurslarni taklif etadi. W3Schools bepul HTML shablonlarini ham nashr etadi. Norvegiyadagi Refsnes Data tomonidan boshqariladi. Unda TryIt Editor nomli onlayn matn muharriri mavjud bo‘lib, o‘quvchilar misollarni tahrirlashlari va kodni sinov muhitida ishga tushirishlari mumkin.

Funksiyalari
------------

Saytda tushuntirishlar bilan manba kodlari misollari ingliz tilida bepul koʻrsatiladi, ularning aksariyati jonli muharrirda interaktiv tarzda tahrirlanishi va bajarilishi mumkin. Boshqa muhim kod elementlari foydalanuvchi koʻrsatilgan kodga eʼtiborini qaratishi uchun yashiringan (dasturchi qoralamasi). Qoʻllanmalar tillarni rivojlantirish boʻyicha alohida boblarga boʻlingan. Asosiy maʼlumotlarga qoʻshimcha ravishda, dastur bilan bogʻliq amalga oshirish variantlari va misollar, shuningdek, dasturlash tilining alohida elementlariga („manbalar" deb ataladigan) eʼtibor hujjatlashtirilgan. Bundan tashqari, veb dasturlashda maʼlum mavzularni oʻz ichiga olgan va tushuntiradigan YouTube kanali va Internet-forum mavjud. HTML, CSS, JavaScript, JSON, PHP, AngularJS, SQL, Bootstrap, Node.js, jQuery, XQuery, Ajax va XML tillari qoʻllab-quvvatlanadi..

Yana qarang
-----------

* MDN Web Docs — shunga oʻxshash veb-sayt

Manbalar
--------

1. ↑  *Tiempo.* „Esta es la carrera con 98 % de empleabilidad para recién egresados" (spanish). *El Tiempo* (13-fevral 2016-yil). Qaraldi: 15-iyun 2022-yil.
2. ↑  „5 plataformas de cursos de programación online y gratis" (11-mart 2018-yil). 11-mart 2018-yilda asl nusxadan arxivlandi. Qaraldi: 15-iyun 2022-yil.
3. ↑  „About W3Schools". *W3schools.in*. Qaraldi: 9-avgust 2016-yil.
4. ↑  „How to code: The best ways to learn programming in 2021".
5. ↑  „Best web development course 2021: Top online classes".
6. ↑  *Refsnes.* „About Refsnes Data". *W3Schools*.  Refsnes Data. 21-aprel 2008-yilda asl nusxadan arxivlandi. Qaraldi: 9-sentabr 2018-yil.
7. ↑  *Einstieg Informatik.* „Einstieg Informatik | W3Schools — Webtechniken online lernen". Qaraldi: 2-aprel 2018-yil.
8. ↑  „W3Schools". Qaraldi: 2-aprel 2018-yil.
9. ↑  *W3Schools: Was sich hinter der weltweit größten Website für Entwickler verbirgt* (German), qaraldi: 2018-04-02`{{citation}}`: CS1 maint: unrecognized language ()

Havolalar
---------

* Rasmiy sayti Buni Vikimaʼlumotlarda tahrirlash
**Mark Avreliy haykali** — Rimda Kapitolin muzeylarining konservatorlar saroyida joylashgan bronza qadimgi Rim haykali. U 176-yilda tashkil etilgan.

Tarixi
------

XII asrda haykal Lateran maydoniga koʻchirildi. XV asrda Vatikan kutubxonachisi Bartolomeo Platina haykalni Mark Avreliy davri tangalaridagi tasvirlar bilan taqqoslab, chavandozning kimligini tan oldi. 1538-yilda yodgorlik Rim papasi Pol III ning buyrugʻi bilan Kapitoliyda oʻrnatildi. Mikelanjelo maydonni, shuningdek, haykal uchun marmar plintusni loyihalashtirgan. Unda shunday deyilgan: ex humiliore loco in area capitoliam.

Dastlab Mark Avreliyning zarhal otliq haykali Rim forumiga qaragan Kapitolin tepaligidagi Kampidoglio tepasida oʻrnatilgan. Bu antik davrdan saqlanib qolgan yagona otliq haykaldir, chunki oʻrta asrlarda u nasroniy imperatori Buyuk Konstantin I tasvirlangan deb ishonishgan, havoriylar cherkovi uni „Havoriylarga teng avliyo" deb nomlagan.

 Kapitolin maydonidagi Mark Avreliy haykali nusxasi
1981-yilda haykalni qayta tiklash boshlandi. Haykalni restavratsiya qilish Rimdagi Konservatsiya va restavratsiya instituti mutaxassislari guruhi tomonidan amalga oshirildi. 1990-yil 11-aprelda tantanali ravishda odamlarning katta yigʻilishi bilan haykal Campidolio (Kapitoliy maydoni) ga qaytarildi.

Haykal hayotdagidan ikki baravar katta. Mark Avreliy askar plashida tasvirlangan (lotincha: *paludamentum*) tunika ustida. Otning koʻtarilgan tuyogʻi ostida bogʻlangan vahshiyning haykali bor edi.

2005-yilda Konservatorlar saroyini rekonstruksiya qilish tugallandi. Xonalardan biri Mark Avreliyning Exedrasi deb nomlandi, u yerda ilgari Yangi Saroyda saqlangan haykal koʻchirildi.

1997-yil 21-aprelda haykalning aniq bronza nusxasi Mikelanjelo tomonidan poydevorga oʻrnatilgan.

Madaniyatda
-----------

 Mark Avreliyning otliq haykali tasvirlangan 50 yevro sentlik tanga
Haykalning nusxasi 1908-yildan beri AQShdagi Braun universiteti kampusida joylashgan.

Roberto Mauri va Luc Likes tomonidan ishlab chiqilgan italiyalik 50 yevro sentlik tangada Mark Avreliyning otliq haykali va Piazza di Capitoline motifi tasvirlangan.

Yana qarang
-----------

* Antik bronzalar roʻyxati

Manbalar
--------

1. 1 2  Sommella, Presicce 1997. sfn error: no target: CITEREFSommella,\_Presicce1997 (help)
2. ↑  „Palazzo dei Conservatori Museum" (en). *Musei Capitolini*.
3. ↑  Maria Elisa Tittoni Monti, Alessandro Nicosia*. La storia racconta IL NATALE DI ROMA*. Gangemi, 2009 — 79 bet. ISBN 978-8849216653.
4. ↑  „National sides (Italy)" (en). *Coins*.  European Central Bank.

Adabiyotlar
-----------

* Siebler M.*. Römische Kunst*. Köln: Taschen GmbH, 2005 — 72 bet. ISBN 978-3-8228-5451-8.
* Anna Mura Sommella e Claudio Parisi Presicce, eds.*. Marco Aurelio e la sua copia*. Roma: Silvana Editoriale, 1997. ISBN 978-8882150297.

Havolalar
---------

* 
* 
* Hujjatli film Markus Aurelius. "Imperatorning soʻnggi gʻalabasi "(Altair-TV telekompaniyasi tomonidan ishlab chiqarilgan, 2002-yil)
Polsha kuchlari Rashidan tumanidagi „Oʻtish operatsiyasi", 2009 yil
**Rashidan tumani** — Afgʻonistondagi yangi tuman; u kattaroq Jaghatu tumanidan yaratilgan.

Maʼmuriyati
-----------

Poytaxt Hussain Khel va Qulgina yaqinidagi yangi shaharcha Rashidanga oʻxshaydi.

Taʼlimi
-------

2001-yildan keyin Tolibon mamlakatni tark etganidan keyin ko‘pchilik bolalarini maktab va universitetlarga o‘qishga yuborgan. Rashidan tumanida ikkita oʻrta maktab (Hussain Khil oʻrta maktabi) va (Shahid Muhammad Azim oʻrta maktabi) va toʻrtga yaqin oʻrta maktablar tumanning turli nuqtalarida joylashgan. Shahid Muhammad Azim o‘rta maktabi Husaynxel qishlog‘ida, Rashidon tumani binosiga yaqin joyda joylashgan. Hozirda (2019-yil) Afgʻoniston milliy universitetlarida dars beradigan koʻplab yosh oʻqituvchilar bor, ushbu tumandan boʻlgan professor Xoliq Rashid Hindistonning Dehli shahridagi Javohir Lal Neru universitetida dars beradi.

Rashidanning yana bir muhim shaxsi Xalilulloh Xotakdir, u Afgʻonistonning sobiq prezidenti, professor Burhaniddin Raboniyning maʼmuriyati rahbari va koʻplab viloyatlarda Milliy xavfsizlik boshqarmasi boshligʻi lavozimlarida ishlagan. Hotak hozirda Shvetsiyada istiqomat qiladi. Yana koʻplari turli sohalarda bakalavr darajasiga ega va hozirda Afgʻoniston hukumatida ishlamoqda.

Demografiyasi
-------------

Tuman qishloqlarida 22280 kishi istiqomat qiladi ularning 96 % pushtunlar va 4 % hazoralardir .kirish sanasi=6 November 2015|arxivurl=</ref>

Suv tanqisligi
--------------

Qurg‘oqchilikning davom etishi tumanning asosiy muammosidir. 2002 yilda ekin maydonlarining atigi 6 foizi dehqonchilikka ega edi.„District Profile".  UNHCR. 3-mart 2016-yilda asl nusxadan arxivlandi. Qaraldi: 6-noyabr 2015-yil.

 (PDF). </ref> Suv tanqisligi odamlarni qishloqlarini tashlab, boshqa tumanlarga yoki xorijga ketishga majbur qiladi. Oxirgi yillarda qishda qorning koʻpayishi bilan bu tumanda suv sathi koʻtarildi.

Savdo-sotiq
-----------

Bu tuman aholisi asosan dehqonchilik, duradgorlik va qurilish bilan shugʻullanadi. Baʼzi odamlar yozda tumanni tark etib, qoʻshni shaharlarga va mamlakat tashqarisiga, asosan, Eron va Pokistonga ishchi va usta sifatida boradilar.
**Mark Ilyich Blyuvshtyen** (1988-yil 20-aprel, Yaroslavl) — kanadalik va isroillik shaxmatchi, grossmeyster (2004), u 16 yoshida Kanadadagi eng yosh shaxmat grossmeysteri, 13 yoshida esa usta(master) boʻlgan.

Biografiyasi
------------

Mark Blyuvshteynning oilasi Isroilga 5 yoshida Rossiyadan ko‘chib kelishgan. 6 yildan soʻng esa ular Torontoga (Kanada) koʻchib oʻtishgan, 2006-yilda Mark Nyutonbrukdagi oʻrta maktabini tamomlagan.

Markning otasi - sport ustasi nomzodi Ilya Blyuvshtyen Markga murabbiylik qilgan. Blyuvshteyn 10 yoshgacha boʻlgan oʻsmirlar oʻrtasida Isroil chempioni (1998), 12 yoshgacha boʻlgan oʻsmirlar oʻrtasida Isroil chempioni (1999) boʻlgan. Kanadaga koʻchib oʻtgandan soʻng, Blyuvshteyn 11 yoshida National Master unvoniga sazovor boʻldi va bu unvonning eng yosh kanadalik egasi boʻldi. Oʻsha paytda uni shaxmat masteri, olimpiadada Kanada jamoasi aʼzosi, rus shaxmat maktabi vakili, Mark Dvoretskiyning shogirdi Yan Teplitskiy tayyorlagan. Kanadadagi birinchi yirik turnir muvaffaqiyati 2000-yilda, Blyuvshteyn Toronto chempionatida 2-3-oʻrinlarni egallab, faqat FM unvoni sohibi E. Teodoro IVga yutqazgan.

Reyting oʻzgarishi
------------------

**Elo oʻzgarishi**| 
 |

Manbalar
--------

1. ↑  Numbers according to FIDE Elo lists. Data sources: FIDE (period since 2001), OlimpBase (period 1971 to 2001)

Havolalar
---------

* Shaxsiy sahifasi FIDE saytida
* Partiya Chessgames.com saytida(ingl.)
* Shaxsiy sahifasi  365chess.com saytida(ingl.)
**Sholomaleyxem** (taxallusi; asl nomi Sholom Noxumovich Rabinovich) [1859.18.2(2.3), Ukraina, Pereyaslav shahri — 1916.13.6, Nyu-York] — yahudiy yozuvchisi. Asosan, Rossiyada, 1914-yildan AQShda yashagan. Ivrit, idish va rus tillarida yozgan. Ijodining ilk davrida rus va yahudiy adabiyotlaridagi demokratik anʼanalarga ergashgan. Asarlarida chor Rossiyasidagi yahudiylar hayoti, yahudiy doiralarining boylikka ega boʻla borishi (kapitallashuvi) aks etgan ("Sender Blank va uning oilasi" romani, 1887); yorqin milliy obrazlar silsilasi yaratilgan, bular: oʻz xomxayollari va boyish istagi qurboni boʻlgan ishbilarmon ("Menaxem Mendl" novellalar turkumi, 1892), halol mehnatkash, begʻambetashvish xalq faylasufi ("Sutchi Tevye" novellalar turkumi,. 1894-1914), chor Rossiyasidagi oddiy ijodkor shaxs va AQShdagi yahudiy muhojirlari taqdiri ["Bulbul Iosele" (1889) va "Adashgan yulduzlar" (1909—11) romanlari], AQShga koʻchib ketayotgan kambagʻallar ("Bolakay Motl" qissasi, 1907—16) va boshqalar "Toʻfon" romani (1906) 1905-yildagi inqilobiy voqealar haqida, "Qonli hazil" romani (1913) esa Beylis ishi (nohaq ayblangan yahudiy ustidan sud jarayoni)ga javob tariqasida yozilgan. Umrining oxirgi yillarida yoza boshlagan "Yarmarkadan" romani tugallanmay qolgan. Sh.A. ijodida yumor va lirizm uygʻunlashib ketgan, aniq ruhiy va maishiy tafsilotlar, demokratik nuqtai nazar yorqin aks etgan.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Osmiyli iridiy** - tugʻma elementlar sinfiga mansub minerallar guruhi. Osmiy va iridiyning tabiiy qattiq qorishmasi. Tarkibidagi komponentlar miqdoriga qarab har xil boʻladi. Qattiq qorishmalar geksagonal yoki kubik singoniyalarda kristallanadi, kristallar bir necha mkm dan 1 mm gacha tabletka yoki plastinka shaklida boʻladi. Metallsimon yaltiroq, magnit xossasi yoʻq. Tarkibida Ir koʻproq boʻlsa, rangi oq, Os koʻproq boʻlsa, qoʻngʻir-kulrang. Qattikligi 5— 7, zichligi 17600–22400 kg/m3. Osmiyli iridiy magmatik yoki gidrotermal yoʻl bilan hosil boʻladi. Oʻta asosli togʻ jinslarida tugʻ-ma platina, xromshpinelidlar, mis sulfidlari, baʼzan kvars tomirlarida tugʻma oltin bilan birga uchraydi. Tabiatda sochma holda juda kam miqdorda (100 mg/m3 gacha) boʻladi. Osmiyli iridiy minerallardan nevyanskit eng koʻp tarkal-gan, sisertskit kam; osmirid, tugʻma osmiy — juda kamyob minerallar. Osmiy, iridiy va ruteniy olishda xom ashyo sifatida ishlatiladi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Natriy sulfat** — sulfat kislotaning natriyli tuzi. Na2SO4, rangsiz modda, achchiqroq; suyuqlanish temperaturasi 32,4°, suvda oz eriydi (100° da massa jihatdan 29,7%). Tabiatda tenardit va mirabilit minerali koʻrinishida uchraydi. Koʻpchilik tuzlar (Mas, Li2SO4, K2SO4) bilan qattiq eritma va boshqa sulfatlar bilan qoʻsh tuzlar hosil qiladi. Bularning ayrimlari Na2SO4-MgSO4- 4N2O (astraxanit), Na2SO4 (glauberit), Na2SO4-2K2SO4 (glazerit), 2Na2SO4 Na2CO3 (berkeit) tabiatda uchraydi. Natriy sulfat shisha, sulfatli sellyuloza ishlab chiqarishda, toʻqimachilik sanoatida, sovun va charm ishlab chiqarishda, rangli metallurgiyada, tibbiyotda (surgi sifatida) va veterinariyada ishlatiladi.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |